​«Votarem»: el clam a favor del referèndum acapara la Mercè
El dia principal de la Festa Major de Barcelona s'omple de crits en defensa de l'1 d'octubre | La missa deixa una imatge que semblava impossible: Puigdemont se saluda i es dona la pau amb Millo i un alt comandament de l'exèrcit
El dia de la Mercè d'enguany ha estat atípic.
La proximitat del referèndum previst per d'aquí a una setmana ha monopolitzat els actes més institucionals de la jornada principal de la Festa Major de Barcelona.
L'arquebisbe Joan Josep Omella ha fet una crida al seny, que els partits han fet seva però cadascun a la seva manera, i al carrer s'ha respirat el clam per poder votar en el referèndum amb els crits de "votarem" i "independència".
La jornada ha començat amb la tradicional missa on, com és habitual, no ha acudit regidors de BComú ni la CUP, almenys institucionalment –l'any passat es va deixar veure Mercedes Vidal, de BComú-.
La litúrgia ha deixat una imatge que semblava impossible en el clima de tensió dels darrers dies.
En un mateix banc s'ha assegut el president de la Generalitat, Carles Puigdemont, al costat del delegat del govern espanyol a Catalunya, Enric Millo, i l'inspector general de l'Exèrcit de Terra, Fernando Aznar Ladrón de Guevara, al costat del conseller d'Interior, Joaquim Forn.
S'han saludat al principi i s'han donat la pau quan ha arribat l'hora de fer-ho.
La foto de Puigdemont i Millo junts a la missa haurà estat difícil de captar, i és que Millo ha entrat just quan ja havia començat la missa i els periodistes ja se'ls havia fet moure de lloc.
El que s'ha fet possible en un temple sagrat no ha continuat al carrer, on la tensió s'ha evidenciat.
A la sortida a la basílica ja s'han sentit els primers crits de "votarem".
A Puigdemont l'han aplaudit, mentre que quan han sortit representants del PP o l'exèrcit s'han sentit xiulets.
A Puigdemont, Millo i Forn s'han sumat l'alcaldessa, Ada Colau, que mai assisteix a la missa i que estava acabada d'arribar d'una assemblea de Podem a Saragossa, i la presidenta del Parlament, Carme Forcadell.
Tots junts han seguit una breu actuació de colles castelleres locals que han aixecat uns pilars.
Les enxanetes han desplegat les banderoles d'Òmnium i l'Assemblea Nacional Catalana (ANC) amb el lema de "Democràcia" i el "Sí" al referèndum.
Puigdemont i Forcadell han aplaudit efusivament, mentre que a Millo li ha costat una estona fins que no ha arrancat també amb un aplaudiment, però molt més discret.
I just després ha començat el seguici d'autoritats fins a l'Ajuntament, i aquí s'ha produït una nova mostra de l'excepcionalitat d'aquesta Mercè: la presidenta del Parlament s'ha sumat al seguici.
Malgrat algun crit de desaprovació, el seguici ha estat ben plàcid, amb aplaudiments de tant en tant i crits de "votarem".
Especialment Puigdemont i Forcadell s'han endut les mostres de suport més directes, com ara "ànims president!".
El seguici ha estat menys concorregut que en anys anteriors, probablement perquè la Mercè no ha estat l'única protagonista d'aquesta jornada, ja que el dia ha coincidit amb la "Marató per la Democràcia" que han convocat ANC i Òmnium en defensa del referèndum.
Les paperetes volen sobre Sant Jaume
Ja a la plaça de Sant Jaume, plena de gom a gom per a la segona diada castellera de la Mercè, bona part dels assistents han entonat els Segadors, el "votarem" i "independència".
Dels edificis també en pengen pancartes reivindicatives: a l'Ajuntament, "Més democràcia"; mentre que n'hi ha hagut un parell amb el lema de "We want to vote", és a dir, "Volem votar".
Fins i tot han volat paperetes del referèndum.
De nou, els polítics han rebut les reivindicacions de manera desigual: mentre Alfred Bosch (ERC) ha aixecat el puny en suport als crits que venien des de la plaça, Alberto Fernández Díaz (PP) mirava cap a qui sap on.
Malgrat ser una Mercè atípica, s'han mantingut les tradicions de la jornada.
A l'Ajuntament s'ha fet el brindis amb les cases regionals, o sigui, amb els representants de les comunitats autònomes i províncies de fora de Catalunya.
Només ha intervingut Colau, la qual ha destacat que són "símbol de la diversitat de la ciutat".
L'alcaldessa ha conclòs: "Estimem molt la llibertat, els drets i la diversitat, que és característica essencial i que ens fa ser la ciutat que som".
A la tradicional missa que ha inaugurat el dia de la Mercè, Puigdemont, Millo i Aznar Ladrón de Guevara s'han assegut al mateix banc i s'han donat la pau. Però el que ha estat possible en un temple no ha tingut continuïtat al carrer, on s'han sentit reiteradament crits de "votarem", com per exemple a la plaça de Sant Jaume.
La jornada principal de la Festa Major de Barcelona ha estat marcada per la proximitat del referèndum de l’1 d’octubre. Les mostres de suport a la votació han estat presents en els actes institucionals, en què han coincidit autoritats de posicions tan allunyades com Carles Puigdemont, el president de la Generalitat, i Enric Millo, delegat del govern espanyol a Catalunya.
La celebració de la Mercè, festa major de Barcelona, ha estat marcada enguany per actes reivindicatius, tant organitzats com espontanis, atesa la proximitat del referèndum de l'1-O. Aquestes demostracions han estat rebudes de forma molt diferent per les diferents autoritats públiques: amb simpatia pels representants dels grups sobiranistes i amb tibantor per les autoritats estatals o pels líders unionistes.
La proximitat del referèndum previst per d'aquí a una setmana ha monopolitzat els actes més institucionals de la jornada principal de la Festa Major de Barcelona.
En un mateix banc s'ha assegut el president de la Generalitat, Carles Puigdemont, al costat del delegat del govern espanyol a Catalunya, Enric Millo, i l'inspector general de l'Exèrcit de Terra, Fernando Aznar Ladrón de Guevara, al costat del conseller d'Interior, Joaquim Forn. 
S'han saludat al principi i s'han donat la pau quan ha arribat l'hora de fer-ho.
Ja a la plaça de Sant Jaume, plena de gom a gom per a la segona diada castellera de la Mercè, bona part dels assistents han entonat els Segadors, el "votarem" i "independència".
La proximitat del referèndum previst per d'aquí a una setmana ha monopolitzat els actes més institucionals de la jornada principal de la Festa Major de Barcelona.
En un mateix banc s'ha assegut el president de la Generalitat, Carles Puigdemont, al costat del delegat del govern espanyol a Catalunya, Enric Millo, i l'inspector general de l'Exèrcit de Terra, Fernando Aznar Ladrón de Guevara, al costat del conseller d'Interior, Joaquim Forn.
I just després ha començat el seguici d'autoritats fins a l'Ajuntament, i aquí s'ha produït una nova mostra de l'excepcionalitat d'aquesta Mercè: la presidenta del Parlament s'ha sumat al seguici.
L'alcaldessa ha conclòs: "Estimem molt la llibertat, els drets i la diversitat, que és característica essencial i que ens fa ser la ciutat que som".
La proximitat del referèndum previst per d'aquí a una setmana ha monopolitzat els actes més institucionals de la jornada principal de la Festa Major de Barcelona.
En un mateix banc s'ha assegut el president de la Generalitat, Carles Puigdemont, al costat del delegat del govern espanyol a Catalunya, Enric Millo, i l'inspector general de l'Exèrcit de Terra, Fernando Aznar Ladrón de Guevara, al costat del conseller d'Interior, Joaquim Forn.
El seguici ha estat menys concorregut que en anys anteriors, probablement perquè la Mercè no ha estat l'única protagonista d'aquesta jornada, ja que el dia ha coincidit amb la "Marató per la Democràcia" que han convocat ANC i Òmnium en defensa del referèndum.
De nou, els polítics han rebut les reivindicacions de manera desigual: mentre Alfred Bosch (ERC) ha aixecat el puny en suport als crits que venien des de la plaça, Alberto Fernández Díaz (PP) mirava cap a qui sap on.
En la missa inaugural de la Mercè, Puigdemont es dona la pau amb Millo, però al carrer es crida "votarem".
La proximitat del referèndum de l’1 d’octubre marca els actes institucionals de la Festa Major de la Mercè d’enguany.
La Mercè se celebra en un clima reivindicatiu i també de certa tensió entre els representants públics contraris a l'1-O.